окажат нужното съдействие. За тази цел длъжностни лица на компетентните украински органи могат да участват в проверките и инспекциите на място.
 3.
 Ако съответните украински органи изявят интерес, проверките и инспекциите на място могат да се провеждат съвместно с Европейската служба за борба с измамите и тях.
 4.
 Когато бенефициерите на средства на ЕС се противопоставят на проверка или инспекция на място, органите на Украйна, като действат съгласно националните разпоредби, оказват на инспекторите на Европейската служба за борба с измамите съдействието, от което те се нуждаят, за да изпълнят задължението си по осъществяване на проверка или инспекция на място.
 Член 7
 Административни мерки и санкции
 Без да се засяга прилагането на украинското законодателство, Комисията може да налага административни мерки и санкции в съответствие с Регламент (ЕО, Евратом) No 1605/2002 от 25 юни 2002 г. и Регламент (ЕО, Евратом) No 2342/2002 от 23 декември 2002 г. и с Регламент (ЕО, Евратом) No 2988/95 на Съвета от 18 декември 1995 г. относно защитата на финансовите интереси на Европейските общности.
 Член 8
 Събиране
 1.
 Украинските органи предприемат всички подходящи мерки за събиране от финансиращата държавна агенция на недължимо платените средства на ЕС.
 Когато на украинските органи е възложено изпълнението на средства на ЕС, Комисията е оправомощена да възстанови неправомерно изплатени средства на ЕС, по-специално чрез финансови корекции. Комисията взема предвид предприетите от украинските органи мерки за предотвратяване на загубата на съответните средства на ЕС.
 Комисията се консултира с Украйна относно този въпрос, преди да вземе решение за събиране. Споровете относно събирането на средства ще бъдат обсъждани в рамките на Съвета за асоцииране.
 2.
 Когато Комисията изпълнява пряко или непряко средства на ЕС, като възлага изпълнението на бюджета на трети страни, взетите от Комисията решения в рамките на приложното поле на главата за финансово сътрудничество от настоящото споразумение, с които се налага парично задължение за субекти, различни от държавите, имат изпълнителна сила в Украйна в съответствие със следните принципи:
 а)
 принудителното изпълнение се урежда от разпоредбите на гражданскопроцесуалните норми, които са в сила в Украйна. Изпълнителното основание за решението се прилага към него, без да е необходим допълнителен контрол освен за автентичност на решението, от страна на националния орган, определен за тази цел от правителството на Украйна, и за който то уведомява Комисията и Съда на Европейския съюз;
 б)
 след изпълнението на тези формалности по молба на заинтересованата страна тя може да пристъпи към принудително изпълнение, като сезира директно компетентния орган съгласно украинското законодателство;
 в)
 принудителното изпълнение може да бъде спряно само с решение на Съда на Европейския съюз. Независимо от това, контролът относно правомерността на изпълнителните мерки е от компетентност на съдилищата в Украйна.
 3.
 Изпълнителното основание се издава без допълнителен контрол освен проверка на автентичността на акта от страна на посочените за това от украинското правителство органи. Принудителното изпълнение се извършва в съответствие с украинските процедурни правила. Законността на решението за принудително изпълнение подлежи на контрол от Съда на Европейския съюз.
 4.
 Решенията на Съда на ЕС относно арбитражна клауза в договор в рамките на приложното поле на настоящото приложение имат изпълнителна